Драги седмаци, данас ћемо анализирати бајку књижевнице Гроздане Олујић. Прочитајте ову бајку у вашим читанкама и **покушајте најпре** **сами да урадите анализу**, **а потом прочитајте и препишите у своје свеске ову анализу урађену за вас.**

**\***

**ГРОЗДАНА ОЛУЈИЋ (1934-2019)**

 **„ЗВЕЗДА У ЧИЈИМ ЈЕ ГРУДИМА НЕШТО КУЦАЛО“**

**О писцу:** Гроздана Олујић је српска књижевница, писац есеја, бајки и романа, преводилац. Била је професор енглеског језика и књижевности.

Њена дела доживела су бројна издања у земљи, а преведена су на чак 36 светских језика. Најпознатија дела: романи „Излет у небо“, „Преживети до сутра“, бајке „Седефна ружа“, „Звезда у чијим је грудима нешто куцало“ итд.

**Књижевни род:** епика

**Књижевна врста:** ауторска бајка

**Тема:** Љубав између Звезде и Чобанина

**Тематске целине (композициони план):**

1. Расправа међу звездама која је најлепша и предлог једне од њих да се спусте на језеро;

2. Једна Звезда стиже прва и зачу звук фруле једног Младића (Чобанина); очараност Звезде музиком и Младићем због чега се сваке вечери враћа до језера да би била са њим;

3. Велика Звездана Мајка опомиње своју кћер да то не ради, већ да буде као све остале звезде и забрањује јој да напушта звездану башту;

4. Небески видар (лекар) открива да Звезда у својим грудима има људско срце и да ће због тога умрети и да није вечна; Мајка је закључава у небеској башти;

 5. Младић не може да заборави своју Звезду, али после много година Звезда се откида са неба и пада поред њега; Звезда га одводи са собом на небо где ће остварити вечну љубав;

**\*Звезда је метафора девојке. Она поседује неизмерну лепоту и јако је заљубљена у Младића (Чобанина), очарана је његовом музиком. *„Као окована стајала је и слушала, без даха, затворених очију...“* Њена љубав је толико велика да она, иако свесна да више неће бити бесмртна ако ступи у контакт са Чобанином, она то ипак ради. Не слуша савет мајке да не иде путем срца, јер ће нестати.**

**Порука:** Ако је љубав права и искрена, она ће трајати вечно без обзира на препреке.

*(припремила: проф.Марина Глинос)*

Погледајте и послушајте анализу бајке и овде: <https://www.youtube.com/watch?v=NC9Ag3ghCOE>